वह अपने दो दोस्तों को साथ मिलकर चार माह तक लड़की का यौन शोषण करता रहा। परेशान छात्रा ने परिजनों के इसकी जानकारी दी। छात्रा के चाचा ने तीनों युवकों के खिलाफ बुधवार को एफआईआर दर्ज कराई है। एक आरोपी की मां यूपी पुलिस में सिपाही है। मेरठ के पुरानी मोहनपुरी इलाके की 15 वर्षीय पीडि़ता महानगर के एक गर्ल्स स्कूल में कक्षा नौ में पढ़ती है। छात्रा के पिता दिव्यांग हैं। बुधवार को अपने चाचा के साथ सिविल लाइन थाने पहुंची छात्रा ने पुलिस को दी तहरीर में बताया कि उसके मोहल्ले का निवासी शुभम बाइक बनाता है। छात्रा के अनुसार उसकी शुभम के साथ काफी दिन से दोस्ती थी। छात्रा ने बताया कि सितंबर महीने में शुभम ने उसे बेगमपुल स्थित एक होटल में मिलने के लिए बुलाया। आरोप है उसे कोल्ड ड्रिंक में नशा देकर शुभम, उसके दोस्त आकाश और मयंक उर्फ मन्नू ने होटल के कमरे में उसके साथ गैंगरेप किया। उसका अश्लील एमएमएस बनाकर आरोपी उसे ब्लैकमेल करते रहे। इस दौरान कई बार उन्होंने दुष्कर्म किया।